Eemil Kokko

Eemil Kokko (5. toukokuuta 1903 Viipuri – 24. maaliskuuta 1955 Rauma) oli suomalainen poliisimestari, joka toimi Viipurin viimeisenä poliisipäällikkönä vuoteen 1944 saakka.

Sotavuosina 1939–1944 Kokko toimi muun muassa sotapoliisipataljoonan komentajana ja Viipurin sotilashallintopiirin päällikkönä. Kokon on väitetty olleen syyttäjänä kesällä 1944 käydyissä sotilaskarkurioikeudenkäynneissä, joissa  tuomarina oli väitteen mukaan Toivo Tapanainen. Sodan jälkeen Kokko toimi Rauman kaupungin poliisimestarina. Kokko tunnettiin myös poliisin urheilutoiminnan kehittäjänä.

Kokon vaiheista on hänen tyttärensä toimittaja Anneli Vuorikoski kirjoittanut kirjan Viipurin viimeinen poliisipäällikkö (Karisto 1996).

 Lähteet 
 WorldCat : kirjan Viipurin viimeinen poliisipäällikkö tiedot
 Agricola-historiasivusto : puheenvuoroja historiasta : Taavetin karkurileirin karkureiden kohtalot?

Luokka:Suomalaiset poliisit
Luokka:Vuonna 1903 syntyneet
Luokka:Vuonna 1955 kuolleet